Salome Zurabišvili
<s>Salome Zurabišvili (; Pariz, 18. mart 1952) gruzijska je političarka i diplomata, doktor političkih nauka aktuelni predsednik Gruzije od decembra 2018, i prva žena u istoriji te zemlje izabrana na funkciju predsednika.</s><s>U dosadašnjoj političkoj karijeri, između ostalih, obavljala je i funkciju ministra spoljnih poslova Gruzije u vladama Zuraba Žvanije i Zuraba Nogajdelija (mart 2004 − oktobar 2005), te funkciju ambasadora Gruzije u Francuskoj (2003−2004), a od 2016. do 2018. služila je i kao narodni poslanik u nacionalnom parlamentu.</s>

<s>Zurabišvilijeva je rođena u Parizu, u porodici gruzijskih političkih disidenata.</s><s>Završila je studije političkih nauka na Pariškom institutu političkih nauka, a potom je doktorirala na Univerzitetu Kolumbija u Njujorku tokom akademske 1972/73. u klasi zajedno sa Zbignjevom Bžežinskim.</s><s>Političku karijeru započinje tokom 1974. radeći u Ministarstvu spoljnih poslova Francuske, a jedno kraće vreme obavljala je i funkciju ambasadora Francuske u Tbilisiju.</s><s>Na predlog predsednika Mihaila Sakašvilija imenovana je na mesto ministra spoljnih poslova Gruzije u martu 2004, a iste godine dobija i državljanstvo Gruzije.</s><s>U januaru 2006. osniva vlastitu političku partiju „Gruzijski put” () na čijem čelu ostaje do novembra 2010. godine.</s>

<s>Bibliografija 
 Salomé Zourabichvili (2006).</s><s>Une femme pour deux pays.</s><s>Grasset.</s><s>Salomé Zourabichvili (2007).</s><s>Fermer Yalta, Cahiers de Chaillot, Institut de sécurité de l'Union européenne
 Salomé Zourabichvili (2008).</s><s>Les cicatrices des Nations : L'Europe malade de ses frontières.</s><s>Bourin.</s><s>Salomé Zourabichvili (2009).</s><s>La tragédie géorgienne.</s><s>Grasset 
 Salomé Zourabichvili (2011). l'exigence démocratique.</s><s>Bourin éditeur</s>

<s>Reference</s>

<s>Spoljašnje veze</s>

<s>Zvaničan vebsajt političke partije „Gruzijski put”</s>

<s>Predsjednici Gruzije
Gruzijski političari
Ambasadori
Biografije, Pariz
Biografije, Tbilisi</s>

